Produsala

Produsala (arī  Prodessala, Prodsala, Produ sala, kļūdaini Prodas—Sala) ir skrajciems Krustpils pagasta rietumos, Lukstupes kreisajā krastā, starp Melderu siliņu rietumos un Rīgas—Daugavpils šoseju austrumos.

Produsalas ciems un apdzīvotā vieta Uģērnieki ir saplūduši kopā, daudzi no to namiem ir izkārtojušies  viens aiz otra lauku ceļa abās pusēs.

 Ciema rašanās 
Pirmo reizi Produsala kā vieta Produ Sala rakstos minēta 1885. gadāDreimanis P. "Krustpils vietvārdi". Rīga: Rīgas Latviešu biedrības Zinību komisijas 3. rakstu krājums, 1885. 46.lpp., taču Krustpils muižas zemju kartē, kas tika izdota 1889. gadā, Produsala nav apzīmēta.
Pēc tautas skaitīšanas datiem 1897. gadā Produsalā bijušas 13 mājas ar septiņiem saimniekiem, kuru saimju locekļu vidū bijuši 8 mucinieki un 3 plostnieki. 1906. gadā ciema "Проду-Сола" zemes platība bijusi 20 desetīnas ar trīspadsmit sētām, kurās dzīvojuši 68 cilvēki. 1935. gada tautas skaitīšana parāda, ka bijušas 15 mājās, no kurām 13 bijušas kalpu zemes viensētas, bet 2 — vecsaimniecības. 1943. gadā bija 16 mājas ar 50 iedzīvotājiem. Gandrīz katrā mājā kāds strādāja algotu darbu, galvenokārt par koku pludinātājiem.

2009. gadā Produsalā dzīvojuši 27 iedzīvotājiwww.vietvardi.lgia.gov.lv un bija 16 mājas: Atmodas, Līdumi, Madaras, Modriņi, Magones, Palejas, Paulas, Pirtnieki, Produsala 1, Radžupes, Rīti, Svilpītes, Stiegras, Vītiņi, Zimzas, Žubītes.Avotiņa Ruta. Krustpils pagasts. Rīga, 2012. 212.-214.lpp.

 Atsauces 

Kategorija:Produsala